Mod ǎ yə̌m kig é táŋ fəg yǎkus; yǎtɔ̄á kig á sí emɔ miǹláŋ mū. 14Totolan nyé nâ: "E sə́ kig ábə ma." Máŋ mɔ́ nâ: "E sə́ kig ai ma mú." 15Yǎfɔlɔbǎn kig ai é mvɔ́d é nə̄ ḿfūbán, bâkǔs kig dzɔ á kíla ai adǐd miǹsaŋ mí mɔ́ni. 16Bâvə̌g kig dzɔ á ńlod, bángāfɔlán kig dzɔ ai mvɔ́d yǎ Ofir, tɔ ai ónígis yǎ á nə̄ ḿbəŋ, tɔ ai safîr. 17Tɔ́ mvɔ́d, tɔ́ eyén byákwī kig táŋ dzīē, básə́ kig dzɔ dzǎm kus tɔ́ ai ndə́g ḿfúbán mvɔ̄d. 18Koráye ai biyén bí sə́ kīg dzóm á mís móe. Á nə ai m̀fi ábui álɔ̄b fəg a lodo miǹsángá. 19Topaz yǎ Nubía ǎ vəgǎn kig ai dzɔ, é mvɔ́d é nə̄ ḿfūbán təge vəgan ai dzɔ á ńlod.